สวัสดีค่ะ อยากปรึกษาเรื่องประจำเดือนไม่มาจะครบเดือนเเล้วค่ะ ตอนนี้มีอาการเจ็บหน้าอกปวดตัว มีตกขาวเเต่ประจำเดือนยังไม่มา ตรวจครรภ์ไปสันที่ 27 กุมภาพันธ์ 1 รอบ แล้วก็พึ่งตรวจวันที่ 3 มีนาคมอีกรอบ ก็ไม่ได้ตั้งครรภ์ ควรทำอย่างไรคะ
สวัสดีค่ะ หากได้ตรวจหาการตั้งครรภ์ย่างถูกต้องแล้วไม่พบ ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น สำหรับอาการเจ็บหน้าอก ปวดตัว มีตกขาว ก็อาจเป็นอาการก่อนการมีประจำเดือนมาก็ได้ ดังนั้น แนะนำควรรอประจำเดือนไปอีกซักระยะก่อน หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุต่อไป เช่น มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ มีพังผืดในโพรงมดลูก เป็นต้น หรือหากตกขาวที่ออกมามีลักษณะผิดปกติ เช่น มีกลิ่นเหม็น มีสีเขียวเหลืองคล้ายหนอง ก็ควรไปพบแพทย์เพื่อตรวจรักษาด้วยค่ะ